CELEX: 32018D0131(01)
Language: hr
Date: 2018-01-29 00:00:00
Title: Odluka Vijeća od 29. siječnja 2018. o obnovi mandata predsjednika žalbenih vijeća Ureda Europske unije za intelektualno vlasništvo

31.1.2018   
            
            
               HR
            
            
               Službeni list Europske unije
            
            
               C 34/24
            
         ODLUKA VIJEĆA
   od 29. siječnja 2018.
   o obnovi mandata predsjednika žalbenih vijeća Ureda Europske unije za intelektualno vlasništvo
   (2018/C 34/07)
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) 2017/1001 Europskog parlamenta i Vijeća od 14. lipnja 2017. o žigu Europske unije (1), a posebno njezin članak 166. stavak 2.,
   budući da
   je 21. studenoga 2017. Upravljački odbor Ureda Europske unije za intelektualno vlasništvo Vijeću odlučio predložiti produljenje mandata g. Théophilosa MARGELLOSA kao predsjednika žalbenih vijeća Ureda Europske unije za intelektualno vlasništvo na razdoblje od pet godina ili do dobi za umirovljenje ako dob za umirovljenje nastupi tijekom novog mandata,
   DONIJELO JE OVU ODLUKU:
   Članak 1.
   Mandat g. Théophilosa MARGELLOSA kao predsjednika žalbenih vijeća Ureda Europske unije za intelektualno vlasništvo produljuje se za razdoblje od 1. listopada 2018. do 30. rujna 2023. ili do dobi za umirovljenje ako dob za umirovljenje nastupi tijekom novog mandata.
   Članak 2.
   Ova Odluka stupa na snagu na dan objave u Službenom listu Europske unije.
   
      Sastavljeno u Bruxellesu 29. siječnja 2018.
      
         
            Za Vijeće
         
         
            Predsjednik
         
         R. PORODZANOV
      
   
   
      (1)  SL L 154, 16.6.2017., str. 1.